
[bookmark: _GoBack]Относно: Налагане на забрана за: Изграждане на общински кооперативен пазар в УПИ XIII- Парк и обществено обслужване, кв. 46 по ПУП на гр. Златоград.
УВАЖАЕМИ ГОСПОДИН ЯНЧЕВ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Съгласно чл.20, ал.1 от ЗМСМА Общинският съвет определя политиката за изграждане и развитие на общината във връзка с осъществяването на дейностите по чл. 17, както и на други дейности, определени със закон.

Във връзка с предоставената възможност за осигуряване на финансиране на капиталови разходи е публични средства на обща стойност 15 000 000 лева на община Златоград, кметът на община Златоград, повторно е предложил за финансиране обект: Изграждане на Общински кооперативен пазар, УПИ XIII - Парк и обществено обслужване, кв. 46 , гр Златоград на стойност 1747 972,02 лв.

Ние като общински съветници считаме, че предложения за финансиране кооперативен пазар не е сред приоритетните обекти в Община Златоград, тъй като средствата, които ще се инвестират в неговото изграждане, могат да бъдат използвани за финансиране като улици, подпорни стени и други обекти, които ще повишат качеството на живот на населението. 
При преценка на дейностите, посочени в чл.17 от ЗМСМА, е видно, че кооперативният пазар не е от първостепенно значение за населението, което показаха и резултатите от проведения на 09.07.2023г. местен референдум по реда на Закона за прякото участие на гражданите в държавната власт и местното самоуправление по въпроса за строителството на нов кооперативен пазар в града. В проведени разговори с жителите на общината разбрахме, че те не желаят да се строи пазар върху тази площ.
В предложението на кмета няма нито един обект за никое населено място от общината ни, а всички добре знаем колко много улици и обекти чакат за реализация. При тази ситуация да се предлага финансиране на нов пазар е неоправдано и не отговаря на интересите на населението от общината.
Във връзка е изложените мотиви, предлагаме да бъде наложен мораториум за срок от три години за изграждане  на общински кооперативен пазар в УПИ ХIII - ПАРК и обществено обслужване, кв.46 по ПУП на гр. Златоград и предлагаме на Общински съвет Златоград следният
ПРОЕКТ НА РЕШЕНИЕ:
На основание чл.21, ал.1, т.8 и т. 23 във вр. с чл.20, ал.1 от Закона за местното самоуправление и местната администрация, чл.8, ал. 2 от Закона за общинската собственост и чл.3, ал.1 от Наредба № 2 за реда за придобиване, управление и разпореждане с общинско имущество на територията на Община Златоград, след преценка на приоритетните обекти във връзка с осъществяването на дейностите по чл.17 от ЗМСМА (улици, подпорни стени и др. обекти) и като взе предвид мнението на гражданите на Община Златоград, изразено в проведения на 09.07.2023г. местен референдум по реда на Закона за прякото участие на гражданите в държавната власт и местното самоуправление по въпроса за строителството на нов кооперативен пазар в града, Общински съвет-Златоград

[bookmark: bookmark0]РЕШИ:
1. Налага мораториум за срок от три години за изграждане  на общински кооперативен пазар в УПИ ХIII - ПАРК и обществено обслужване, кв.46 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.376, публична общинска собственост, съгласно Акт за общинска собственост № 2361/18.01.2024 г. 
2. Възлага на Кмета на Община Златоград изпълнението на настоящето решение.
С уважение,
Александър Илийков
Антон Симеонов
Вергиния Топчиева

Величко Сидеров
Веселин Иванов
д-р Ерол Чинар Емилия Кръстева Жечка Хаджийска

Йорданка Романов
